Priština rahvusvaheline lennujaam
Adem Jashari Priština rahvusvaheline lennujaam (IATA: PRN, ICAO: BKPR, albaania keeles Aeroporti Ndërkombëtar i Prishtinës Adem Jashari) on Kosovo ainuke rahvusvaheline lennujaam. Lennujaam asub umbes 15 km kaugusel Priština kesklinnast edelas. Kosovo Vabastusarmee asutaja Adem Jashari auks nimetatud lennujaam on Kosovosse lendajate jaoks ainus õhuvärav. Seda kasutavad baasina Eurowings ja Adria Airways. Lennujaamal on üks 3000-meetrine asfaltrada.